

 ที่ ศธ ๐๕๔๔/ ๙๒๘ มหาวิทยาลัยราชภัฎนครราชสีมา
 ถนนสุรนารายณ์ ตำบลในเมือง
 อำเภอเมืองนครราชสีมา
 จังหวัดนครราชสีมา ๓๐๐๐๐

 ๒๐ มีนาคม ๒๕๕๓

เรื่อง ขอความอนุเคราะห์ในการจัดส่งบุคลากรเข้ารับการอบรมและเผยแพร่ข่าวการอบรม

เรียน นายก อบจ./นายกเทศมนตรี/นายก อบต.

สิ่งที่ส่งมาด้วย ๑. สำเนาโครงการ “อบรมสัมมนาเพื่อพัฒนาและเพิ่มสมรรถนะฯ” จำนวน ๑ ชุด
 ๒. ใบสมัครเข้ารับการฝึกอบรม จำนวน ๑ ชุด

 ด้วย กรมส่งเสริมการปกครองท้องถิ่นร่วมกับมหาวิทยาลัยราชภัฎนครราชสีมา จัดฝึกอบรม
หลักสูตรโครงการอบรมสัมมนาเพื่อพัฒนาและเพิ่มสมรรถนะการศึกษาระดับปฐมวัยสำหรับบุคลากรองค์กรส่งเสริมปกครองท้องถิ่น ซึ่งเป็นผู้ที่มีบทบาทสำคัญยิ่งในการขับเคลื่อนให้การศึกษาไปสู่การพัฒนาประชากรในท้องถิ่นตั้งแต่เด็กปฐมวัย ตามพระราชบัญญัติการศึกษาแห่งชาติ พ.ศ. ๒๕๔๒ และแก้ไขเพิ่มเติม (ฉบับที่ ๒) พ.ศ. ๒๕๔๕ การอบรมดังกล่าวมีวัตถุประสงค์เพื่อให้บุคลากรขององค์กรปกครองส่วนท้องถิ่นมีความรู้ความเข้าใจในหลักการพื้นฐานสำคัญที่เกี่ยวข้องกับการจัดการศึกษาแต่ละระดับโดยเฉพาะระดับปฐมวัย

 มหาวิทยาลัยราชภัฎนครราชสีมา จึงขออนุญาตท่านได้พิจารณาส่งบุคลากรในหน่วยงานของท่านเข้าร่วมฝึกอบรมตามโครงการดังกล่าวโดยท่านสามารถกำหนดรุ่นในการเข้าอบรมได้ตามกำหนดการโครงการที่ส่งมาด้วยนี้ โดยผู้เข้ารับการอบรมสามารถเบิกค่าลงทะเบียนได้เต็มจำนวน ตามระเบียบกระทรวงมหาดไทย ว่าด้วยค่าใช้จ่ายในการฝึกอบรมขององค์กรปกครองส่วนท้องถิ่น พ.ศ. ๒๕๔๙ และสามารถเบิกค่าใช้จ่ายในการเดินทางไปราชการได้ตามระเบียบกระทรวงมหาดไทย ว่าด้วยค่าใช้จ่ายในการเดินทางไปราชการของเจ้าหน้าที่ท้องถิ่น พ.ศ. ๒๕๒๖ แก้ไขเพิ่มเติมจนถึง พ.ศ. ๒๕๔๘

 จึงเรียนมาเพื่อโปรดพิจารณาและขอความร่วมมือส่งบุคลากรในหน่วยงานของท่านเข้าร่วมการอบรมในหลักสูตรดังกล่าวต่อไป

 ขอแสดงความนับถือ

 
 (ผู้ช่วยศาสตราจารย์ ดร.เศาวนิต เศาณานนท์)
 อธิการบดีมหาวิทยาลัยราชภัฎนครราชสีมา

กองกิจการพิเศษ มหาวิทยาลัยราชภัฏนครราชสีมา

โทรศัพท์/โทรสาร. ๐-๔๔๒๗-๒๘๒๙

**โครงการอบรม
หลักสูตร “เพื่อพัฒนาและเพิ่มสมรรถนะการบริหารการศึกษาระดับปฐมวัย” รุ่น 7 - 9**

**สำหรับบุคลากรสังกัดองค์กรปกครองท้องถิ่น**

**โดย..กองกิจการพิเศษ มหาวิทยาลัยราชภัฏนครราชสีมา**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**1. หลักการและเหตุผล**
 สืบเนื่องจากกรมส่งเสริมการปกครองท้องถิ่น และมหาวิทยาลัยราชภัฎนครราชสีมา ได้จัดทำบันทึกข้อตกลงความร่วมมือทางวิชาการเพื่อพัฒนาคุณภาพการศึกษาของสถานศึกษาสังกัด องค์กรปกครองส่วนท้องถิ่น โดยได้ตระหนักถึงความสำคัญในการพัฒนาส่งเสริมการจัดการศึกษาขององค์กรปกครองส่วนท้องถิ่นทุกระดับ ทั้งระดับการศึกษาปฐมวัย และระดับการศึกษาขั้นพื้นฐาน ให้สามารถบริหารและจัดการเรียนการสอนได้อย่างมีประสิทธิภาพและมีมาตรฐาน สอดคล้องกับพระราชบัญญัติการศึกษาแห่งชาติ พ.ศ. 2542 และแก้ไขเพิ่มเติม (ฉบับที่ 2) พ.ศ. 2545 รวมถึงความสอดคล้องกับมาตรฐานการศึกษาแห่งชาติ
 ผู้บริหารองค์กรปกครองส่วนท้องถิ่น และบุคลากรทางการศึกษาของสถานศึกษาสังกัดองค์กรปกครองส่วนท้องถิ่น เป็นผู้ที่มีบทบาทสำคัญยิ่งในการเป็นพลังขับเคลื่อน ที่จะส่งผลให้องค์กรปกครองส่วนท้องถิ่น สามารถจัดการศึกษาได้อย่างมีประสิทธิภาพ นอกจากนี้องค์กรปกครองส่วนท้องถิ่นยังมีภาระหน้าที่จัดการศึกษา กรณีรับถ่ายโอนโรงเรียนมาจากหน่วยงานอื่นอีกด้วย ในการบริหารจัดการศึกษาขององค์กรปกครองส่วนท้องถิ่นต้องได้รับความร่วมมือจากทุกฝ่าย ทั้งผู้บริหารสถานศึกษา ครูและบุคลากรทางการศึกษา รวมทั้งผู้บริหารองค์กรปกครองส่วนท้องถิ่นต้องมีความเข้าใจระบบการจัดการศึกษา การจัดการเรียนการสอนทุกระดับ ทั้งระดับการศึกษาปฐมวัยและระดับการศึกษาขั้นพื้นฐาน จึงจำเป็นต้องจัดให้มีการอบรมหลักสูตรระยะสั้นเพื่อให้ผู้บริหารองค์กรปกครองส่วนท้องถิ่น สมาชิกสภาองค์กรปกครองส่วนท้องถิ่น นักวิชาการศึกษา หัวหน้าศูนย์พัฒนาเด็กเล็ก และผู้ดูแลเด็กเล็ก มีความรู้ความเข้าใจในหลักการพื้นฐานสำคัญที่เกี่ยวข้องกับการจัดการศึกษาแต่ละระดับ

**2. วัตถุประสงค์**
 2.1 เพื่อจัดการฝึกอบรมให้แก่ผู้บริหารองค์กรปกครองส่วนท้องถิ่นและบุคลากรทางการศึกษาของสถานศึกษาสังกัดองค์กรปกครองส่วนท้องถิ่น ให้มีวิสัยทัศน์ มีความรู้ เข้าใจหลักการ วิธีการและมีความสามารถในการจัดการศึกษาเด็กปฐมวัย ศูนย์พัฒนาเด็กเล็ก รวมทั้งสามารถแก้ปัญหาในการจัดการศึกษาปฐมวัยได้อย่างเต็มศักยภาพ
 2.2 เพื่อให้สามารถปฏิบัติงานตอบสนองความต้องการของประชาชนในพื้นที่ได้โดยตรงและรวดเร็ว

 2.3 เพื่อให้สามารถตอบสนองความต้องการและแก้ไขปัญหาของประชาชนได้อย่างแท้จริง
 2.4 เพื่อให้สามารถนำเอาความรู้ไปประยุกต์ใช้ในการปฏิบัติงานได้อย่างมีประสิทธิภาพ
และประสิทธิผล

**3. เป้าหมาย**
 3.1 นายกองค์กรปกครองส่วนท้องถิ่น
 3.2 สมาชิกสภาองค์กรปกครองส่วนท้องถิ่น
 3.3 ปลัดองค์กรปกครองส่วนท้องถิ่น
 3.4 นักวิชาการศึกษา
 3.5 หัวหน้าศูนย์พัฒนาเด็กเล็ก
 3.6 ผู้ดูแลเด็กเล็ก
 3.7 บุคคลที่นายกองค์กรปกครองส่วนท้องถิ่นเห็นสมควร

**4. สถานที่อบรม**และ**ระยะเวลาในการฝึกอบรม**

 รุ่นที่ 7 วันที่ 21 - 23 เมษายน 2553 โรงแรมเดอะอียิปต์ กรุงเทพมหานคร

 รุ่นที่ 8 วันที่ 30 เมษายน - 2 พฤษภาคม 2553 โรงแรมโกลเด้นบีช จังหวัดกระบี่

รุ่นที่ 9 วันที่ 28 – 30 พฤษภาคม 2553 โรงแรมรีเจนซี่ หาดใหญ่ จังหวัดสงขลา

**5. งบประมาณและค่าใช้จ่าย**

 5.1 งบประมาณในการจัดอบรมจากเก็บค่าลงทะเบียนจากผู้เข้ารับการอบรมคนละ 3,200 บาท
(สามพันสองร้อยบาทถ้วน) เพื่อเป็นค่าใช้จ่ายในการอบรม ได้แก่ ค่ากระเป๋า ค่าวัสดุและเอกสารในการอบรม ค่าอาหารกลางวัน อาหารว่าง ค่าตอบแทนวิทยากร และค่าใช้จ่ายอื่นๆ ตามโครงการการอบรม
 5.2 สำหรับค่าพาหนะ เดินทางค่าที่พัก และค่าเบี้ยเลี้ยง ให้ผู้เข้าอบรมเบิกจ่ายจากต้นสังกัด

**6. ผู้รับผิดชอบโครงการ**
 กองกิจการพิเศษ มหาวิทยาลัยราชภัฎนครราชสีมา

**7. ผลที่คาดว่าจะได้รับ**
 ผู้เข้ารับการฝึกอบรมมีความรู้ ความเข้าใจถึงบทบาทหน้าที่และกระบวนการการบริหารจัดการ การศึกษาปฐมวัยและสูนย์พัฒนาเด็กเล็ก มีความเข้าใจตรงกันและเป็นไปในทิศทางเดียวกัน เพื่อให้เป็นมาตรฐานการศึกษาที่มีคุณภาพ และสามารถนำความรู้ที่ได้จากการสัมมนาฝึกอบรมไปใช้ให้เกิดประโยชน์ในการจัดสถานศึกษาเด็กปฐมวัยและศูนย์พัฒนาเด็กเล็กในท้องถิ่นได้อย่างมีประสิทธิภาพ

 ลงชื่อ  ผู้เสนอโครงการ
 ( นางสาวกฤตวรรณ คำรบธนสาร )
 ผู้อำนวยการกองกิจการพิเศษ

 ลงชื่อ  ผู้เสนอโครงการ

 ( นายอานรรต ใจสำราญ )

รองอธิการบดีฝ่ายกิจการพิเศษและวิเทศสัมพันธ์

ลงชื่อ  ผู้อนุมัติโครงการ

 (ผู้ช่วยศาสตราจารย์ ดร.เศาวนิต เศาณานนท์)

 อธิการบดีมหาวิทยาลัยราชภัฎนครราชสีมา

**กำหนดการโครงการฝึกอบรมสัมมนา**

**เพื่อพัฒนาและเพิ่มสมรรถนะการบริหารการศึกษาระดับปฐมวัย**

**วันที่หนึ่ง**

09.00 น. – 12.00 น. ลงทะเบียน

12.00 น. – 13.00 น. รับประทานอาหารกลางวัน

13.00 น. – 16.00 น. พิธีเปิดโครงการ

- การพัฒนาบุคลิกภาพของนักบริหารการศึกษา

 **วิทยากรจาก... ม.ราชภัฏศรีสะเกษ**

**วันที่สอง**

09.00 น. – 12.00 น. - นโยบายการศึกษาท้องถิ่น

 - นโยบายคณะกรรมการพัฒนาเด็กปฐมวัยแห่งชาติ

 **วิทยากรจาก...สำนักประสานและพัฒนาการจัดการศึกษาท้องถิ่น**

 **กรมส่งเสริมการปกครองท้องถิ่น**

12.00 น. – 13.00 น. รับประทานอาหารกลางวัน

13.00 น. – 16.00 น. - การบริหารจัดการศูนย์พัฒนาเด็กเล็ก

 วิทยากรจาก.... ม.ราชภัฎศรีสะเกษ

**วันที่สาม**

09.00 น. – 12.00 น. - แนวทางการกำหนดนโยบายศูนย์พัฒนาเด็กเล็ก

 - มาตรฐานและระบบกลไกการประกันคุณภาพศูนย์ฯ เด็กเล็ก

 วิทยากรจาก...สำนักประสานและพัฒนาการจัดการศึกษาท้องถิ่น

 กรมส่งเสริมการปกครองท้องถิ่น / มจร.อุบลราชธานี

12.00 น. – 13.00 น. รับประทานอาหารกลางวัน

13.00 น. – 16.00 น. - กิจกรรมกรมส่งเสริมฯ พิธีปิด

**รายละเอียดการสมัครเข้ารับการอบรมโครงการฝึกอบรมสัมมนา**

**หลักสูตร “เพื่อพัฒนาและเพิ่มสมรรถนะการบริหารการศึกษาระดับปฐมวัย” รุ่น 7- 9**

⮚ **ค่าใช้จ่ายในการอบรม**

 1. ค่าลงทะเบียนผู้เข้าอบรม คนละ 3,200 บาท (ค่าลงทะเบียนสามารถเบิกจ่ายจากต้นสังกัดได้ตามระเบียบกระทรวงการคลัง ระเบียบกระทรวงมหาดไทย ว่าด้วยค่าใช้จ่ายในการฝึกอบรมขององค์กรปกครองส่วนท้องถิ่น 2549 หนังสือกระทรวงการคลัง ก.ค.0409.6/95 ลงวันที่ 2 ตุลาคม พ.ศ.2549 เรื่องระเบียบกระทรวงการคลังว่าด้วยค่าใช้จ่ายในการฝึกอบรมของส่วนราชการ) โดยค่าลงทะเบียนการอบรมนี้รวมค่า กระเป๋า เสื้อ เอกสารประกอบการอบรม วุฒิบัตร อาหารกลางวัน อาหารว่างและเครื่องดื่ม ระหว่างการอบรม 3 วัน และค่าใช้จ่ายอื่น ๆ ในการอบรม

 2. ค่าพาหนะเดินทาง ค่าที่พัก และค่าเบี้ยเลี้ยงผู้เข้าอบรมเบิกจ่ายจากต้นสังกัด

⮚ **การสมัครเข้าอบรม**

 - ผู้ประสงค์จะเข้าร่วมอบรมโปรดส่งใบสมัครและชำระค่าลงทะเบียนการอบรมล่วงหน้าก่อนวันอบรม 10\*\* วัน โดยสามารถเลือกวิธีการสมัครได้ดังนี้

1. สมัครด้วยตนเองได้ที่ สำนักงานกองกิจการพิเศษ มหาวิทยาลัยราชภัฏนครราชสีมา ได้ทุกวันยกเว้นวันหยุดนักขัตกฤษ์ ระหว่างเวลา 9.00 – 16.30 น.
2. สมัครทางโทรสาร กรอกใบสมัคร และแนบใบโอนเงินส่งโทรสาร หมายเลข 044-272829

และ 044-247025

1. สมัครทาง E-mail โดย Scan ใบสมัครพร้อมหลักฐานการโอนเงิน ส่งมาที่

Grittawan\_gp@windowslive.com , sasi.nec@hotmail.com , napatr\_s28@hotmail.co.th

เมื่อผู้จัดได้รับเอกสารหลักฐานการสมัครจะติดต่อยืนยันการสมัครกับท่านอีกครั้งหนึ่ง และเพื่อ

ประสิทธิภาพและประสิทธิผลในการอบรม ผู้จัดจำกัดจำนวนผู้เข้าอบรมต่อรุ่น ดังนั้น หากรุ่นใดมีผู้สมัครเข้ารับการอบรมเกินจำนวนที่กำหนดไว้ ผู้จัดขอสงวนสิทธิ์ในการเปลี่ยนแปลงเวลาเข้ารับการอบรมของผู้สมัครที่เกินจำนวนที่กำหนดได้ตามความเหมาะสม โดยจะแจ้งประสานให้ผู้สมัครทราบก่อนถึงวันอบรมอย่างน้อย 7 วัน

**⮚ การชำระค่าลงทะเบียน**

1. ชำระเป็นเงินสด ณ ห้องกองกิจการพิเศษ อาคารทับแก้วชั้น 1 มหาวิทยาลัยราชภัฏนครราชสีมา
2. ชำระโดยโอนเงินผ่านธนาคาร

 2.1 ธนาคารกรุงไทย สาขา โรงพยาบาลมหาราชนครราชสีมา

 ชื่อบัญชี กองกิจการพิเศษ ม.ราชภัฏนครราชสีมา เลขที่ 337-0-15769-1

* 1. ธนาคารออมสิน สาขา สุรนารี

 ชื่อบัญชี กองกิจการพิเศษ ม.ราชภัฏนครราชสีมา เลขที่ 020-002-069-076

2.3 ธนาคารเพื่อการเกษตรและสหกรณ์การเกษตร (ธกส.) สาขานครราชสีมา

ชื่อบัญชี กองกิจการพิเศษ ม.ราชภัฏนครราชสีมา เลขที่ 021 – 2 – 00982 - 1

**⮚ การจองที่พัก**

 ผู้เข้าอบรมต้องเป็นผู้จองที่พักด้วยตนเอง และหากท่านจองที่พักกับโรงแรมที่เป็นสถานที่จัดอบรม ท่านจะได้ส่วนลดค่าห้องพักจากราคาปกติ ซึ่งแต่ละหลักสูตรสามารถติดต่อที่ได้ดังนี้

รุ่นที่ 7 วันที่ 21 – 23 เมษายน 2553 ณ โรงแรม เดอะอิยิป จังหวัด กรุงเทพ โทร 02-5397101-11 ต่อ 2008

รุ่นที่ 8 วันที่ 30 – 2 พฤษภาคม 2553 ณ โรงแรม โกลเด้นบีช จังหวัด กระบี่ โทร 075 -637870

รุ่นที่ 9 วันที่ 28 – 30 พฤษภาคม 2553 ณ โรงแรม ลีเจนซี่ หาดใหญ่ จังหวัดสงขลา โทร 074-353333

**⮚ การติดต่อสอบถาม**

 หากท่านต้องการข้อมูลหรือสอบถามรายละเอียดเพิ่มเติม โปรดติดต่อ กองกิจการพิเศษ มหาวิทยาลัย

ราชภัฏนครราชสีมา โทรศัพท์ 044-272829 หรือผู้ประสานงานต่อไปนี้

- อาจารย์กฤตวรรณ คำรบธนสาร โทร. 081 – 8775993

 - คุณธีรพร กุสุมภ์ โทร. 089 – 5354435, 089 – 5333512

- อาจารย์อภิรดี เนติรังษีวัชรา โทร. 081-8781988

- คุณเอกวัสส์ ชินภัทรเลิศพงษ์ 081-3900816

- คุณนภัทร แม่นสอนลา โทร.083-127-1596

- คุณศศิญา แขดอน โทร.081-790-9975

**หมายเหตุ**

 - กรุณาเขียนชื่อ-สกุลและรายละเอียดหน่วยงานที่จะใช้ในการออกใบเสร็จรับเงินให้ชัดเจน เพื่อผู้จัดจะได้ออกใบเสร็จล่วงหน้า และให้ท่านติดต่อขอรับใบเสร็จรับเงินได้ที่โต๊ะลงทะเบียนในวันอบรมวันแรก

- หากท่านสมัครเข้ารับการอบรมล่วงหน้าก่อนวันอบรม 10 วันท่านจะได้รับของที่ระลึกเป็น กรณีพิเศษ

- สามารถ Downlond จดหมายเชิญ ใบสมัคร และรายละเอียดได้ที่ [www.nrru.ac.th](http://www.nrru.ac.th).